Ja u svijetu interneta

 Kad mi netko spomene riječ ˝Internet˝, ne pomislim na Google pretraživač kao mnogo njih. Ja pomislim na uživanje, dopisivanje, Facebook, YouTube, Viber… na sve društvene mreže koje ja često posjećujem. Nažalost, ne bude uvijek sve lijepo. Kada sam na facebook-u, susrećem puno negativnih komentara, provokacija, psovanja…

 Nedavno sam doznala za jednu neugodnu situaciju koja me je rastužila. Osobe koje idu zajedno u razred, okomili su se protiv jednog dječaka iz njihovog razreda. Taj dječak nije toliko popularan kao oni i nije previše lijep. Zbog toga su ga htjeli izbaciti iz razreda. Radili su po školi svakakve gluposti, a pošto ta škola nema kamera i ne zna se tko je krivac, optuživali su njega za svaku sitnicu. Na facebook-u kada stavi sliku, bude puno negativnih i ružnih komentara. Čak su stavili status na facebook koji glasi „N\*\*\*\*a, ružan si.“ . Pošto su oni popularni, naravno status je bio „hit“ po facebook-u. Svi su ga poslije kopirali na svoje profile, a drugi su ih u tome podržavali. Bilo mi je jako žao i nisam se osjećala lijepo jer sam zamislila kako bi meni bilo da se svi moji prijatelji (odnosno osobe za koje je mislim da su mi prijatelji ) okrenu protiv mene. Pitam se kako je njemu… vjerojatno kada se probudi ne želi ići u školu jer zna što će ga čekati taj dan. Popričala sam s njim, bio je pretužan, plakao je i nije znao što raditi jer ga svi ismijavaju iz dana u dan. Žao mi ga je jer ga znam dugo i znam da to ne zaslužuje. On možda nije lijep ni popularan, ali je dobar čovjek, uvijek hoće svima pomoći, uvijek ima savjet za osobu koja mu se obrati.

 Ovo je samo jedan primjer od njih tisuću. Žao mi je što svi ljudi na svijetu ne govore NE govoru mržnje.

Olja Kikanović, 8.a